તક્ષશિલા

**તક્ષશિલા** એ પાકિસ્તાનના પંજાબ પ્રાંતનું મહત્ત્વનું પુરાતાત્ત્વિક સ્થળ છે. તે રાજધાની ક્ષેત્ર ઇસ્લામાબાદ અને રાવલપિંડીથી લગભગ ૩૨ કિ.મી. ઉત્તર-પશ્ચિમે આવેલું છે. પ્રાચીન તક્ષશીલા ગાંધાર દેશની રાજધાની અને શિક્ષાનું પ્રમુખ કેન્દ્ર હતું. તે દક્ષિણ એશિયા અને મધ્ય એશિયાને જોડતા મહત્ત્વના માર્ગોના સંગમ પર સ્થિત હતું. એક શહેરના રૂપે તેની ઉત્ત્પત્તિ ઇ.સ. પૂર્વે ૧૦૦૦ની આસપાસ થઈ હતી. ૧૯૮૦માં યુનેસ્કો દ્વારા તેને વિશ્વ ધરોહર સ્થળ જાહેર કરાયું છે.

## વ્યુત્પત્તિ
રામાયણના સંદર્ભમાં તક્ષશિલા (પાલીમાં *Takkasilā*,, સંસ્કૃતમાં तक्षशिला) નામ ભરતના પુત્ર *તક્ષ*ના સન્માનમાં રાખવામાં આવ્યું છે. અન્ય એક વ્યુત્પત્તિ અનુસાર તક્ષશિલા એ નાગરાજ તક્ષક સંબધિત છે.

## પારંપરીક સ્ત્રોત
વૈદિક ગ્રંથ શતપથ બ્રાહ્મણ અનુસાર વૈદિક દાર્શનિક *ઉદ્દાલક આરુણી*એ (ઇ.સ.પૂ. ૭મી સદી) ગાંધાર ક્ષેત્રની મુલાકાત લીધી હતી. બૌદ્ધિક જાતક કથાઓ અનુસાર આરુણી અને તેના પુત્ર શ્વેતકેતુએ તક્ષશિલા શહેરમાં શિક્ષા-અભ્યાસ કર્યો હતો.
તક્ષશીલાનો પ્રાચીનતમ ઉલ્લેખ પાણિનીના વ્યાકરણ ગ્રંથ (ઇ.સ.પૂ. પાંચમી સદી) *અસ્તાધ્યયી*માં જોવા મળે છે.હિંદુ મહાકાવ્ય મહાભારત વ્યાસ ઋષિના શિષ્ય *વૈશંપાય* અને જનમેજય વચ્ચેનો વાર્તાલાપ છે. પરંપરા અનુસાર એવું માનવામાં આવે છે કે, પરિક્ષિત રાજાના વંશજ જનમેજયના નાગયજ્ઞ દરમિયાન મહાભારતની કથા સૌપ્રથમ વાર તક્ષશિલામાં જ *વૈશંપાય* દ્વારા કરવામાં આવી હતી.માટીના ઘડાઓના પુરાત્તાત્વિક પુરાવાઓ ઇ.સ.પૂ. ૯૦૦ની આસપાસ તક્ષશિલાના વ્યાપારીક સંબંધ પુષ્પકલાવતી નગર સાથે હોવાનું પૂરવાર કરે છે. તક્ષશિલાની સ્થાપના પ્રાચીન ગ્રાંટ ટ્રંક રોડ સાથેના રણનૈતિક સ્થાને કરવામાં આવી હતી. તે મૌર્ય સામ્રાજ્યની રાજધાની પાટલીપુત્રને પેશાવર તથા પુષ્પકલાવતી સાથે જોડતા માર્ગ પર સ્થિત હતું જે આગળ મધ્ય એશિયા, બસ્ટ્રીયા અને કપિસા શહેરને જોડતું હતું. આ પ્રકારે તક્ષશિલા જુદા જુદા સમયે જુદા જુદા શાસકોના નિયંત્રણમાં રહ્યું છે.

## વિશ્વવિદ્યાલય
કેટલાક સ્ત્રોત અનુસાર તક્ષશિલા વિશ્વની પ્રાચીનતમ વિશ્વવિદ્યાલયો પૈકીની એક છે. ઇ.સ.પૂ. ૫મી સદીમાં તેના વિનાશ સુધી તક્ષશિલા અભ્યાસ (બૌદ્ધ ધર્મની ધાર્મિક શિક્ષાઓ સહિત) માટેનું અગત્યનું સ્થળ રહ્યું હતું. સામાન્ય રીતે ૧૬ વર્ષની આયુ બાદ વિશ્વવિદ્યાલયમાં પ્રવેશ મેળવી શકાતો. અહીં કાયદો, ચિકિત્સા અને સૈન્ય વિજ્ઞાનની શિક્ષા આપવામાં આવતી હતી. આ ઉપરાંત તીરંદાજી, શિકાર, ઘોડેસવારી જેવા કૌશલ્ય પણ શીખવવામાં આવતા હતા. વારાણસી, કૌશાલી અને મગધ જેવા સુદૂર વિસ્તારોમાંથી વિદ્યાર્થીઓ શિક્ષણ માટે અહીં આવતા હતા.

## ચિત્ર ઝરૂખો

ચિત્ર:TaxilaCoinBM.JPG|ઇ.સ.પૂ. બીજી શતાબ્દીનો તક્ષશિલાનો એક સિક્કો
ચિત્ર:Coin of Antialcidas.jpg|હેલિઓડોરસ સ્તંભ શિલાલેખ અનુસાર ઇ.સ.પૂ. ૧૦૦ની આસપાસ તક્ષશિલામાં ઇન્ડો-ગ્રીક રાજા એન્ટીલસિડાસનું શાસન હતું.
ચિત્ર:Taxila Pakistan juillet 2004.jpg|જૂલિયન, તક્ષશિલામાં આવેલ એક વિશ્વ ધરોહર સ્થળ
ચિત્ર:JaulianTaxilaSilverReliquaryAndContent.jpg|જૂલિયન ચાંદી બૌદ્ધ અવશેષ, સામગ્રી સાથે (બ્રિટીશ મ્યુઝીયમ)
ચિત્ર:SirkapJainTemple.JPG|સિરકપનું જૈન મંદિર
ચિત્ર:Double-Headed Eagle Stupa at Sirkap 08.jpg|સિરકપ ખાતેનો સ્તૂપ મંચ
ચિત્ર:Stupa in Taxila Pakistan.JPG|સ્તૂપ (તક્ષશિલા)
ચિત્ર:TaxilaCoin200-100BCE.JPG|ઇ.સ.પૂ. ૨૦૦–૧૦૦ નો તક્ષશિલાનો એક સિક્કો (બિટીશ મ્યુઝીયમ)
ચિત્ર:IndoGreekArtifactsDrawings.JPG|તક્ષશિલા પુરાતત્ત્વ ખોદકામ દરમિયાન પુરાતાત્વિક જૉન માર્શલને તક્ષશિલામાંથી મળી આવેલ કલાકૃત્તિઓ

## સંદર્ભો 
## સંદર્ભ સૂચિ
* 
* 
* 
* 
* 
* 
* 
* 
* 

## બાહ્ય કડીઓ
* Explore Taxila with Google Earth
* *Guide to Historic Taxila* by Ahmad Hasan Dani in 10 chapters 
* "Taxila", by Jona Lendering 
* Map of Gandhara archaeological sites, from the Huntington Collection, Ohio State University (large file)
* Taxila: An Ancient Indian University  
* John Marshall, *A guide to Taxila* (1918)

શ્રેણી:પાકિસ્તાન
શ્રેણી:વિશ્વ ધરોહર સ્થળ